Държавен вестник, бр. 106, 2014 г., стр. 51

БРОЙ  106	
Д Ъ Р Ж А В Е Н  В Е С Т Н И К 	
СТР.  51  
контакт със структури на Европейския съюз, 
организации и страни-партньори.
(2) Съставът, структурата и задачите на 
звеното/звената по ал. 1 се определят със 
заповед на главния секретар на МВР.
(3) Данните за звеното/звената (имена 
и информация, необходима за оперативна 
връзка) се предоставят на Генералния сек- 
ретариат на Съвета на Европа, както и на 
аналогичните звена на други организации и 
страни-партньори. 
Раздел V
Дейност за опазване на обществения ред при 
провеждане на мероприятия с ниска степен 
на опасност
Чл. 20. (1) Охраната на мероприятия с 
ниска степен на опасност се организира от 
директора на ОДМВР или началника на ра-
йонното управление (РУ), на чиято територия 
се провеждат.
(2) За управление на силите и средствата 
на място се определя полицейски орган от 
състава на съответната ОДМВР или РУ, на 
чиято територия се провежда мероприятието. 
Чл. 21. (1) Служителят по чл. 20, ал. 2 
организира охраната на мероприятието, 
като изготвя план съобразно конкретната 
обстановка и изискванията на чл. 18, ал. 1. 
(2) Планът по ал. 1 се утвърждава от 
директора на ОДМВР или оправомощен от 
него служител или от началника на РУ, на 
чиято територия се провежда мероприятието.
(3) При провеждане на мероприятия с 
ниска степен на опасност, при които не се 
очаква масово участие на граждани и охра-
ната не изисква концентрирано полицейско 
присъствие, план може да не се изготвя.
(4) В случаите по ал. 3 ангажираните 
служители се инструктират писмено.
Чл. 22. (1) При необходимост от допълни-
телни сили и средства началникът на РУ, на 
чиято територия се провежда мероприяти-
ето, изпраща писмено искане до директора 
на ОДМВР. 
(2) Допълнителни сили и средства за охра-
на на мероприятието се придават по заповед 
на съответните директори на ОДМВР или 
оправомощени от тях длъжностни лица. 
Раздел VI
Дейност за възстановяване на реда при гру-
пови нарушения на обществения ред
Чл. 23. При действията за възстановяване 
на реда при групово нарушение на общест-
вения ред се прилагат общи процедури за: 
информиране, реагиране, провеждане на 
операция за възстановяване на реда и пос-
ледващи действия.
Чл. 24. При информирането по чл. 23:
1. информацията за възникване на групово 
нарушение на обществения ред се предава 
незабавно на съответния оперативен дежурен 
в оперативния дежурен център/оперативната 
дежурна част (ОДЦ/ОДЧ) на ОДМВР;
2. когато информацията се получава от 
източник извън системата на МВР, ОДЦ/ОДЧ 
организира проверка на сигнала;
3. информирането на други структури на 
МВР, органи на държавната власт и местното 
самоуправление се извършва по съществува-
щата система за оповестяване и информиране;
4. министърът на вътрешните работи и 
главният секретар на МВР се информират 
по установения в МВР ред.
Чл. 25. (1) В случаите, когато възниква 
групово нарушение на обществения ред при 
провеждане на мероприятие, първоначалните 
действия по възстановяване на реда се извърш-
ват от полицейските органи, осъществяващи 
охраната на същото.
(2) За овладяване на груповото нарушение 
по заповед на ръководителя на операцията 
могат да се въвеждат резерви от сили и 
средства съгласно плана за организиране 
охраната на мероприятието.
Чл. 26. (1) При възникване на групово 
нарушаване на обществения ред първоначал-
ните действия по възстановяване на реда се 
осъществяват от първите пристигнали на мяс-
тото служители с полицейски правомощия.
(2) Последващите действия по възстано-
вяване на обществения ред се извършват в 
съответствие с плановете за действие при 
извънредни ситуации и защита при бедствия 
в частта „Действие при групово нарушаване 
на обществения ред“, като:
1. се предприемат незабавни действия за 
извеждане на гражданите и пътните превоз-
ни средства (ППС) от района на груповото 
нарушаване на обществения ред; 
2. изграждат се зони за сигурност;
3. в съответните зони за сигурност не се 
допуска влизането на граждани и ППС, ня-
мащи отношение към възстановяването на 
обществения ред;
4. гражданите се извеждат на безопасно 
разстояние от зоната на възникналото групово 
нарушение на обществения ред и по възмож-
ност се установява тяхната самоличност;
5. по отношение на лицата, за които има 
съмнение за участие или съучастие в групово 
нарушение на обществения ред, се извършват 
допълнителни действия за установяване на 
тяхната съпричастност.
(3) Плановете по ал. 2 се въвеждат в 
действие по установения в МВР ред.
Чл. 27. (1) Екипите от служители, осъ-
ществяващи контрол на пътното движение, 
въвеждат допълнителна организация на 
движението, като отклоняват по безопасни 
маршрути личните ППС и тези за обществен 
превоз.
(2) В случаите, когато е невъзможно откло-
няването по безопасни маршрути, движението 
се преустановява.